ቦርዱ ለሁለት አገር አቀፍና ሁለት ክልላዊ ፓርቲዎች ዕውቅና ሠጠ
የኢትዮጵያ ብሔራዊ ምርጫ ቦርድ ለሁለት አገር አቀፍና ሁለት ክልላዊ የፖለቲካዊ ፓርቲዎች ዕውቅና ሠጠ ።የኢትዮጵያ ብሔራዊ የምርጫ ቦርድ ለሁለት አገር አቀፍና ለሁለት ክልላዊ የፖለቲካ ፓርቲዎች በአጠቃላይ ለአራት የፖለቲካ ፓርቲዎች ጥር 28 ቀን 2011 ዓ.ም ዕውቅና መሥጠቱን አስታወቀ ።ከብሔራዊ ምርጫ ቦርድ የምስክር ወረቀት ካገኙት ፓርቲዎች መካከልም አንዱ የሆነው የአማራ ብሔራዊ ንቅናቄ (አብን) ጥር 28/2011 ዓ.ም አገራዊ ፓርቲ ሆኖ ተመዝግቧል።የንቅናቄው የሕዝብ ግንኙነት ኃላፊ አቶ ክርስቲያን ታደለ ለአማራ ብዙኃን መገናኛ ድርጅት እንደተናገሩት የአብን የፖለቲካ አድማስ በክልል ብቻ የታጠረ ባለመሆኑ ነው በሀገር አቀፍ ደረጃ የተመዘገበው።ይህም ከሌሎች ሕዝቦች ጋር ተቀራርቦ ለመሥራት ያስችላል ነው ያሉት አቶ ክርስቲያን። በኢትዮጵያ በተለያዩ አካባቢዎች የሚኖሩ አማራዎችን ለመድረስ እንዲቻል ማድረግም ሌላውም ምክንያት ሆኖ ቀርቧል።አብን ከሌሎች ሕዝቦች ጋር በመተባበር ለሀገር አስተዋፅኦ በማድረግ ለአማራ ሕዝብ ከሀገር የሚገባውን ጥቅም ለማስጠበቅ እንደሚሠራም አብራርተዋል።ከፓርቲ ይልቅ ንቅናቄ ሆኖ የተመዘገበውም ከፖለቲካ ባለፈ በኢኮኖሚ ተጠቃሚነት፣ በባህልና በሌሎችም የአማራን ሕዝብ ክብር ለማስመለስ በሚያስችሉ ተግባራት ላይ የሚያተኩር በመሆኑ ነው ብለዋል አቶ ክርስቲያን።ንቅናቄው ሰኔ 3/2010 ዓ.ም ነው የተመሠረተው።1. የአማራ ብሔራዊ ንቅናቄ /አብን/
2. ምክክር ለአንድነትና ለዴሞክራሲ ፓርቲ /ምክክር/  1.የቅማንት ዴሞክራሲያዊ ፓርቲ /ቅዴፓ/
2. የጋምቤላ ህዝቦች ነፃነት ንቅናቄ /ጋህነን/ናቸው ። 